“หุ้นนิวยอร์ก” ร่วงต่อกว่า 200 จุด หลังเหตุระเบิดในยูเครน
“หุ้นนิวยอร์ก” ร่วงต่อกว่า 200 จุด เกือบหลุดระดับ 34,000 จุด คาดนักลงทุนวิตกเหตุระเบิดในยูเครน
“หุ้นนิวยอร์ก” ร่วงต่อกว่า 200 จุด เกือบหลุดระดับ 34,000 จุด ค่ดนักลงทุนวิตกเหตุระเบิดในยูเครน
19 ก.พ. 2565

ผู้สื่อข่าวรายงานว่า ดัชนีดาวโจนส์ร่วงลงอย่างต่อเนื่องในวันนี้ ล่าสุดดิ่งลงกว่า 200 จุด ใกล้หลุดระดับ 34,000 จุด ขณะที่นักลงทุนยังคงวิตกต่อสถานการณ์ในยูเครน
โดย ณ เวลา 00.07 น.ตามเวลาไทย ดัชนีเฉลี่ยอุตสาหกรรมดาวโจนส์อยู่ที่ 34,068.87 จุด ลบ 243.16 จุด หรือ 0.71%
ทั้งนี้ ตลาดหุ้นวอลล์สตรีทจะปิดทำการในวันจันทร์ที่ 21 ก.พ. เนื่องในวันประธานาธิบดี
โดยตลาดหุ้นดาวโจนส์ ปรับตัวลงต่อเนื่อง หลังสื่อรายงานว่าเกิดการปะทะกันระหว่างกลุ่มแบ่งแยกดินแดนในดอนบาสและกองกำลังยูเครนเป็นวันที่ 2 ท่ามกลางความกังวลที่ว่ารัสเซียอาจใช้สถานการณ์ดังกล่าวเพื่อเป็นข้ออ้างในการโจมตียูเครน
ด้านนายเดนิส พูชิลิน ซึ่งเป็นผู้นำกลุ่มกบฏแบ่งแยกดินแดนของสาธารณรัฐประชาชนโดเนตสก์ทางตะวันออกของยูเครน ได้สั่งให้ประชาชนในพื้นที่ดังกล่าวทำการอพยพไปยังรัสเซีย ท่ามกลางการถูกยิงโจมตีจากกองกำลังยูเครน
โดยนายพูชิลินกล่าวว่า รัสเซียได้ตกลงที่จะให้ที่พักอาศัยแก่ประชาชนแล้ว โดยผู้ที่เป็นเด็ก สตรี และคนชราควรรีบอพยพก่อน
ทั้งนี้ สาธารณรัฐประชาชนโดเนตสก์-ลูฮันสก์ตั้งอยู่ในภูมิภาคดอนบาสทางตะวันออกของยูเครน ซึ่งกลุ่มกบฎฝักใฝ่รัสเซียยึดครองอยู่
ขณะที่นายไมเคิล คาร์เพนเตอร์ เอกอัครราชทูตสหรัฐประจำองค์การความมั่นคงและความร่วมมือในยุโรป (OSCE) กล่าวว่า รัสเซียได้เพิ่มกำลังทหารสู่ระดับ 190,000 นายใกล้ชายแดนยูเครนในขณะนี้
 